Държавен вестник, бр. 32, 2025 г., стр. 17

БРОЙ  32	
Д Ъ Р Ж А В Е Н  В Е С Т Н И К 	
СТР.  17   
БДС EN 60335-2-79:2012, приложение CC
б) Съоръжение с номинално налягане 
> 35 MPa
БДС EN 1829-1:2010, т. 6.8.
II.28. Хидравлични чукове
Повърхнина за измерване/брой на положе­
нията на микрофона/разстояние за измерване
Полусфера/шест положения на микрофона 
съгласно БДС EN ISO 3744:2010, приложение 
F, r = 10 m.
Разполагане на съоръжението
За целите на изпитването хидравличният 
чук се закрепва на носеща конструкция и се 
използва специален блок за изпитване. На 
фиг. 4 са представени характеристиките на 
този блок, докато на фиг. 5 е показано разпо­
ложението на носещата конструкция.
Носеща конструкция
Носещата конструкция, на която е закре­
пен изпитваният хидравличен чук, трябва да 
отговаря на изискванията, посочени в техни­
ческите спецификации на хидравличния чук, 
особено що се отнася до теглото, изходната 
хидравлична мощност, дебита на подаваното 
масло и веригата за обратно налягане.
Монтаж
Механичният монтаж и свързващите 
елементи (маркучи, тръби и т.н.) трябва да 
съответстват на спецификациите, посочени 
в техническата инструкция на хидравличния 
чук. Всички съществени излъчвания на шум, 
причинен от тръбите и от различните меха­
нични части, необходими за монтирането, 
трябва задължително да бъдат отстранени. 
Всички свързващи елементи трябва да бъдат 
добре стегнати.
Стабилност на хидравличния чук и статична 
сила на поддържане
Хидравличният чук се закрепва здраво 
на носещата конструкция, за да има същата 
стабилност, както при нормални условия на 
работа. Хидравличният чук трябва да работи 
във вертикално положение.
Инструмент
За целите на измерванията се използва за­
тъпен инструмент. Дължината на инструмента 
трябва да отговаря на изискванията, посочени 
на фиг. 4 (изпитвателен блок).
Изпитване под товар
Входна хидравлична мощност и дебит на 
масло
Условията за работа на хидравличния чук 
трябва да бъдат подходящо регулирани, изме­
рени и отчетени заедно със съответстващите 
стойности на техническите спецификации. 
По време на изпитването хидравличният чук 
трябва да се използва така, че да достигне 
поне прага от 90 % от максималната входна 
хидравлична мощност и от дебита на масло 
на хидравличния чук.
Трябва да се внимава общата неопределе­
ност на измервателните вериги на ps и на Q 
да бъде винаги от порядъка на ± 5 %, за да 
се гарантира определянето на входната хид­
равлична мощност с точност ± 10 %. Евен­
туална линейна корелация между входната 
хидравлична мощност и излъчваната шумова 
мощност може да означава отклонение при 
определянето на нивото на звукова мощност, 
по-малко от ± 0,4 dB.
Регулируеми части, които влияят на мощ­
ността на хидравличния чук
Всички акумулатори, централни регулато­
ри на налягане и други евентуални регули­
руеми части трябва предварително да бъдат 
регулирани съгласно стойностите, уточнени 
в техническите данни. Ако може да се из­
бере повече от една фиксирана скорост на 
удряне, трябва да се извършат измервания, 
като се използват всички регулировки, като 
в протокола се представят минималните и 
максималните стойности.
Величини за измерване
ps – средната стойност на налягането на 
хидравличната захранваща линия по време на 
действието на хидравличния чук, включващо 
поне 10 удара;
Q – средната стойност на дебита на мас­
ло на входа на устройството за разбиване, 
измерена едновременно със стойността на ps;
Т – температурата на маслото трябва да 
бъде между + 40° С и + 60° С по време на 
измерванията. Температурата на корпуса на 
устройството за разбиване трябва да бъде ста­
билизирана до нормалната є работна стойност 
преди началото на измерванията;
Pa – налягането на газа при предварител­
но пълнене на всички ресивери трябва да се 
измерва в статично положение (устройството 
за разбиване не работи) и стабилна темпера­
тура на околната среда от + 15° C до + 25° C. 
Измерената температура на околната среда 
се записва заедно с измереното налягане на 
газа при предварително пълнене на ресивера.
Параметри, които трябва да се изчислят на 
базата на параметрите, измерени при работа:
РIN – входна хидравлична мощност на ус­
тройството за разбиване, PIN = ps Q
Измерване на налягането в хидравличната 
захранваща линия, ps:
– ps трябва да бъде измерено възможно 
най-близо до входния отвор на устройството 
за разбиване;
– ps трябва да бъде измерено с помощта 
на манометър (минимален диаметър: 100 mm; 
клас на точност ± 1,0 % FSO).
Дебит на масло на входа на устройството 
за разбиване, Q
– Q трябва да бъде измерена в захранващата 
линия възможно най-близо до входния отвор 
на устройството за разбиване;